Coba ceritain soal Inneke Koesherawati dalam bahasa jawa

Inneke Koesherawati () ya iku juru main filem lan sinétron Indonesia, kondhang dadi bintang filem panas ning taun 1990-an, nanging akire mutusaké nganggo jilbab ning taun 2001, Dhèwèké dikenal dadi aktris sinétron lan uga layar lebar.

Ning taun 1990-an, dhèwèké uga dikenal dadi bintang 'bom sex' ning dunya filem Indonésia.

Nanging saiki kondisi Inneke wus bedha kaya mbiyen-mbiyené.

Inneke justru dadi pribadi kang religius lan nganggo busana muslimah, malah manawa ana kasempatan, dhèwèké dadi juru dakwah.

Ning pangalaman kariré, Inneke ngawali sukses sawisé menang festival Gadis Sampul nalika taun 1990.

Debut filemé duwé judhul DISKOTIK DJ (diputer nalika taun 1990),

lan dilanjutaé karo filem kang judhulé GADIS METROPOLIS (diputer ning taun 1991), RODA-RODA ASMARA DI SIRKUIT SENTUL (diputer ning taun 1994),

PERGAULAN METROPOLIS II (diputer ning taun 1995).

Dhèwèké uga kerep mèlu akting ning filem-filem bareng karo Warkop DKI.

Saiki peran-peran panas wis dadi kenangan, lan diganti karo sinétron religius lan luwih duwé karakter.

Kaya ta sinétron TIRAI SUTRA (nalika taun 1996), TIRAI KASIH YANG TERKOYAK (kang diputer nalika taun 1997),

KIPAS-KIPAS CARI ANGIN lan PADAMU AKU BERSIMPUH (ning taun 2001).

Tanggal 2 April taun 2004 dhèwèké nikah karo anak kang duwé gedung Menara Shaidah, Fahmi Darmawansyah.

Amarga wus suwé ora dikaruniai momongan, wong loro mutusaké kanggo ngadopsi bayi kang umuré nembé 9 sasi, jenengé Muhammad Rahlil Ibrahim ning taun 2008.

Taun 2007, Inneke mbuka butik busana muslim ning daerah Kalimantan, amarga sepi pesaing.

Awit taun 2003 dhèwèké wus wiwit nganggo jilbab lan wiwit ngenalaké busana muslim marang masarakat.

Kasilé para rumaja muslim lan wanita karir milih nganggo jilbab kanggo gantiné krudung.

Apa manèh model busana muslim saiki ora kuna kaya ta era taun 1990-an.

Karo pangudiné, dhèwèké ngarepaké bisa mbantu para wanita muslim supaya ngango jilbab.

Karana, busana muslin iki péranganing dakwah kang kudu disampekaké marang masarakat.